«Real» «Bavariya»ga qarshi javob uchrashuvidan oldin jiddiy yo‘qotishga uchradi

«Real» bosh murabbiyi Zinedin Zidan Yevropa chempionlar Ligasining «Bavariya»ga qarshi 1/4 final javob uchrashuvida yarimhimoyachi Garet Beyl xizmatidan foydalana olmaydi. Bu haqda Tribuna.Uz xabar tarqatdi.
Manbaga ko‘ra, uelslik futbolchi madridliklarning navbatdagi mashg‘ulotini ham o‘tkazib yubordi va muhim uchrashuvda maydonga tusha olmaydigan bo‘ldi.
Beylga oyoq mushaklarining shikastlangani tashxisi qo‘yilgan. Oldinroq futbolchi aynan shu qismidan jarohat olib, operatsiya stoliga yotishga majbur bo‘lgandi.
Eslatib o‘tamiz, ispan va nemis jamoalari o‘rtasidagi uchrashuv 18 aprel kuni bo‘lib o‘tadi.